no
Item roelof roelofs in deen zijde ende andries laureys die geleit is totten goede
have en erve johes laureys wilen zijns zoens en den vors roelofve opde
dach van heden inde macht vanden vors brieve gesedt heeft in dande
Sijn opden dach van heden overcomen en met malcanden eensworde
der pointe hier na verclaert die zij deen den anden gelooft hebben
volcomentlic tonderhouden en te voldoene Yerst heeft de vorscr
roelof gelooft dat hij den vors andriese lossen sal van allet ghene
dair hij den vors jannesse zijne sone steet met scepen brieve
van loven uutgenomen van dien rijd erflic ter quijtinghen die
men sculdich is hen willeme edelhee prieste dair voir de vors
andries borge steet den welken de vors andries betalen sal zond
last van katlijnen weduwe des vors wilen johes oft hiter goede
En de vors roelof heeft vort gelooft wait dat de vors andries
tsvors beleits dat hij hadde op zijns zoens goede voirs behoefde
om hem inden rechte mede te behulpen dat hij hem dat altut
ter manissen des selfs andries int recht te baten bringen sal bij
also dat die vorderinghe die de vors andries dair mede
zoude willen doen niet en gedrage ten achterdeele oft hynder
des vors roelofs oft zijnd dochter vors Ende ter andere
zijden heeft gelooft de vors andries den vors roelofve dat hij
in en vanden schouden des vors wilen jannes zijns zoens
betalen sal elf rijds enns aende sculdenen dair hij hem die
bewisen zullen te gheven Tot desen sal de selve andries betalen
zonder last des vors roelofs en zijnd dochter alsulken schout
alse de selve wilen jannes sculdich was en bleef laureyse inde
roesengart zijne zwager Vort heeft gelooft de vors andries
dat hij ter manissen tsijnder eedt nader stat recht den vorscr
roelofve overgheve sal en vercleren alle de goede have en
schout die hij weet den vors wilen zijne zone enichsins
toebehoende behalve eene schale van vijf ouchen die de selve
andries sal moegen behouden cor witte beert sept xxvii
hn p witte col maii xxviii
Item henric dabremez heeft mechtich gemaect baudewijne
zoete te eysschen alsulken vonisse alse de hen scepen van
loven onderhebben tusschen hem in deen zijde en henricke de scepe
geheten van jauchelet in dande cor wette pryke sept xxviii